Moicca nuori, tervetuloa työelämään! Tulit viimeisenä ja sinut potkitaan pois ensimmäisenä, mutta ei se mitään, sillä se on aikuisten mielestä oikein. Nuoruus on lahja – siis aikuisille, joilla on vakituinen duuni.Nuori, aivan ensimmäiseksi sinun pitää karistaa harhaluulo, että työpaikalle tultaisiin tekemään töitä. Väärin! Aikuiset tulevat töihin tapaamaan muita aikuisia.Kun ymmärtää, ettei työpaikka ole töitä vaan juttuseuraa varten, pärjää hyvin suomalaisessa keskisuuressa yrityksessä tai virastossa. Reippaasti kahvitauolla alkaneen työaamun keskeyttää työmaakopilta kuuluva puheensorina, jossa vatvotaan edellisyön NHL-tuloksia tai spekuloidaan orastavilla työpaikkaromansseilla. Lounaan jälkeen palaa helposti puoli tuntia mökkilaiturin nikkaroinnista kertoessa. Aikuisia ylipäätään kiinnostavat todella tylsät asiat kuten kohdevalaisimet ja maalämpö..........................Nuori, työelämässä huomaat, että aikuiset tykkäävät(aikuisten sana chillille). Suomi makaa taantuman pohjalla, mutta aikuiset kinastelevat siitä, mitä kahvia pitäisi ostaa taukohuoneeseen ja valittavat, ettei lounasravintolassa ole tarjolla pekaanivegaanille sopivaa, umamin makuista vaihtoehtoa. Aikuisen suomalaisen vatsa on enemmän sekaisin kuin Afganistanin sisäpolitiikka.Nuori, suomalaisessa työelämässä vika on aina joko ATK:ssa tai AKT:ssä. Sillä sekunnilla kun jokin laite ei toimi, putoavat hanskat lattialle.Toimistolla aikuinen on jatkuvasti vereslihalla. Aikuisen työpäivä menee piloille, jos toimiston ilmankostutin lakkaa toimimasta. Kun ilmastointi puhaltaa liian kovaa, aikuinen vilustuu, ja kun se puhaltaa liian hiljaa, aikuinen hikoilee, sillä aikuisella on vaihdevuodet (älä huoli, kuulet asiasta varmasti). Aikuinen pitää tilastolliset kahdeksan saikkupäivää, sillä muuten ne menisivät hukkaan.Kun aikuinen puhuu työpaikkakiusaamisesta, hän tarkoittaa useimmiten tilannetta, jossa esimies on pyytänyt häntä suorittamaan työtehtävän. Kahvitkin justiinsa tippumassa, tässä nyt mihinkään globaaliin kilpailuun pysty irrota. Ja pitikö sen firmankin sitten sinne someen mennä, eikö se ole tarkoitettu teineille?..............................Nuori, unohda elinikäinen oppiminen ja taitojen kartuttaminen. Aikuisten mielestä lähellä eläkeikää (= noin 17 vuotta eläkeikään) ei kannata enää ryhtyä mihinkään uuteen(aikuisten sana prokkikselle). Aikuisen ei tarvitse oppia uutta, ja kaikki muutos on pahasta.Aikuisten mielestä samalla työpaikalla pitää olla kauan, muttei koskaan pitkään. Aikuiset tietävät, että lapsettomat, sinkut, harjoittelijat ja muu joutoväki kyllä tuuraa. Eihän niillä ole iltaisin mitään muuta ohjelmaa, paitsi korkeintaan suklaan mutustaminen tai punkkupäissään facebookkaaminen. Aikuisilla on etuajo-oikeus heinäkuuhun, talvilomaviikkoon ja jouluun.Nuori, valitettavasti työelämässä joukkoja ei johdeta edestä. Suomalainen työnjohto on liuta aikuisia, jotka ovat törmänneet luovuuteen kerran humalassa Pietarin Eremitaasissa, eivätkä museon vahtimestarit pitäneet asiasta. Aikuinen antaa potkut sähköpostilla ja arvostelee työtapoja tupakkipaikalla pihan puluille. Aikuinen on esimiehenä hitleri, alaisena kommari ja pikkujouluissa berlusconi.Firman juhlissa aikuiset kuuntelevat Vicky Rostia ja tanssivat kummalliseen hetkutustyyliin kuin olisivat saaneet malariakohtauksen. Yleensä heillä on leveä kravatti otsalla ja rucolaa hampaiden välissä. Mikä pahinta, "rennoissa" työpaikan tilaisuuksissa aikuiset halaavat liian pitkään ja liian alhaalta. Aikuisten miesten dödöt tuoksuvat tuholaistorjunnalta, ja aikuisten naisten parfyymi aiheuttaa nuorukaiselle astmakohtauksen.Työkykyristeilyllä aikuiset haluavat paeta hiekkaan valunutta elämäänsä ja juovat siksi kummia drinkkejä ja pakottavat kaikki karaokeen, vaikka sinä, nuori, haluaisit vain kotiin pelaamaan Pleikkaria. Nuori, työkykyristeilyllä toivot, että laiva osuisi jäävuoreen.Nuori, mitä sinun sitten pitäisi tehdä elämällesi? Vältä suomalaista työelämää kuin ruttoa. Suosittelemme sinua lähtemään ulkomaille ja perustamaan sellaisen slushin tai start-uppin tai mitä niitä nyt on. Myös kotiin jääminen on ihan terve vaihtoehto.